Otvorena znanost u Hrvatskoj

Open Science Week 2025
2025-11-10 - 2025-11-12 | Hibridno
Open Science Week 2025, organiziran od strane Radne skupine za otvorenu znanost Udruge sveučilišnih knjižnica Češke, održat će se od 10. do 12. studenog 2025. godine, online putem Zooma te uživo u Pragu i Brnu. Događanje je namijenjeno istraživačima, doktorandima, knjižničarima te svim stručnjacima i suradnicima koji sudjeluju u procesima otvorene znanosti. Tijekom tri dana sudionici će imati priliku sudjelovati u predavanjima stručnjaka i međusobnim raspravama, s naglaskom na otvorenu znanost, upravljanje istraživačkim podacima, otvoreni pristup, građansku znanost te pravne aspekte otvorene znanosti.
Više informacija o registraciji pronađite na poveznici.

Zahtjevi financijera znanstvenih istraživanja vezani uz otvorenu znanost
2025-11-10 11:00 - 12:00 (Europe/Paris) | Online
Centar za znanstvene informacije Instituta Ruđer Bošković zaključuje seriju od tri online predavanja u sklopu projekta PATTERN (Piloting open and responsible Activities and Trainings Towards the Enhancement of Researchers Networks), koji je dio programa Obzor Europa. Pridružite se dr. sc. Bojanu Macanu 10. studenog od 11:00 do 12:00 sati i saznajte kako otvorena znanost sve više postaje ključan čimbenik pri dodjeli istraživačkih potpora te što to konkretno znači za istraživače.
Webinar će pokazati kako otvorena znanost sve više postaje ključan čimbenik pri dodjeli istraživačkih potpora te što to konkretno znači za istraživače. Sudionici će saznati koje obveze postavljaju Hrvatska zaklada za znanost i Europska komisija kroz program Obzor Europa, kao i koje novosti donosi novi Hrvatski plan za otvorenu znanost.
Razotkrit ćemo najčešće mitove o otvorenoj znanosti i podijeliti praktične savjete koji će vam pomoći da bez stresa ispunite tražene uvjete – i pritom unaprijedite vlastiti istraživački rad.
Događaj će se održati online putem Zoom platforme. Registrirati se možete putem ove poveznice.
Više informacija o događaju pronađite na web stranici Centra za znanstvene informacije Instituta Ruđer Bošković.

HMC FAIR Friday – FAIR enough: Semantic Web 101
2025-11-14 10:00 - 11:00 | Online
Sljedeće predavanje u okviru serije HMC FAIR Friday održat će se u petak, 14. studenoga 2025. godine, od 10:00 do 11:00 sati (CET) putem Zoom platforme. Predavač će biti Robert Ulrich s Karlsruhe Institute of Technology (KIT).
Predavanje pod nazivom „FAIR enough: Semantic Web 101” pružit će uvod u temeljne koncepte semantičkog weba, tehnologije koja web transformira iz zbirke dokumenata u mrežu povezanih podataka omogućujući strojevima razumijevanje, integraciju i logičko zaključivanje nad informacijama. Sudionici će se upoznati s osnovnim standardima kao što su RDF, RDFS, OWL i SPARQL, koji zajedno čine temeljnu arhitekturu semantičkog weba.
U drugom dijelu predavanja bit će prikazano kako tehnologije semantičkog weba podržavaju FAIR načela upravljanja podacima (Findable, Accessible, Interoperable, Reusable). Kroz praktične primjere, poput Linked Open Data, vokabulara i metapodatkovnih standarda (npr. DCAT), bit će objašnjeno kako semantičke tehnologije unapređuju kvalitetu, integraciju i otkrivanje podataka u istraživačkom okruženju.
Registracija je otvorena do 14. studenoga 2025. u 09:45 sati (CET).
Više informacija i prijave dostupne su na poveznici.

COPE Publication Integrity Week 2025
2025-11-17 - 2025-11-21 | Online
Publication Integrity Week 2025 održat će se od 17. do 21. studenoga 2025. godine u virtualnom formatu, okupljajući urednike, izdavače i sve zainteresirane za etiku znanstvenih publikacija. Glavna tema događanja je proučavanje izazova i prilika za očuvanje integriteta u znanstvenom izdavaštvu, kroz pet tematskih dana: temeljne etičke vrijednosti i tehnološke promjene, različitost i uključivost, suradnju i izgradnju zajednice, ulogu akademskih institucija te inovacije i buduća rješenja.
Na događaju će se raspraviti ključne teme kao što su utjecaj umjetne inteligencije, pitanja otvorenosti u znanosti, sporovi vezani uz autorstvo, te primjene novih alata za bolju transparentnost i povjerenje u znanstvene publikacije.
Više informacija i prijave dostupne su na poveznici.

20th Munin Conference on Scholarly Publishing
2025-11-18 - 2025-11-20 | Tromsø, Norveška
Dvadeseta Munin Conference on Scholarly Publishing održat će se od 18. do 20. studenoga 2025. na Sveučilištu UiT – Arktičkom sveučilištu Norveške u Tromsøu. Konferencija će okupiti međunarodnu zajednicu stručnjaka iz područja znanstvene komunikacije s posebnim naglaskom na „otvorenost“ – otvoreni pristup, otvorene podatke i otvorenu znanost.
Munin konferencija predstavlja važnu platformu za raspravu o aktualnim temama i izazovima u znanstvenom izdavaštvu te za razmjenu iskustava među knjižničarima, znanstvenicima i studentima.
Ovogodišnja konferencija ima za cilj uključiti znanstvenike, budući da su upravo oni krajnji korisnici znanstvenog izdavaštva te ključni akteri u njegovom oblikovanju.
Više informacija i prijave dostupne su na poveznici.

RDA in Europe Annual Summit
2025-11-18 08:00 - 17:00 | Pariz, Francuska
Prvi RDA in Europe Annual Summit održat će se 18. studenog 2025. godine u Parizu. Događanje je namijenjeno članovima europske RDA zajednice, istraživačima, stručnjacima za upravljanje istraživačkim podacima, kreatorima politika i svim zainteresiranim dionicima u području otvorene znanosti. Summit će se fokusirati na izazove, prioritete i prilike u upravljanju istraživačkim podacima te će istražiti ulogu i djelovanje RDA u širem europskom kontekstu.
S temom “Weaving the RDA Tapestry: From Community Insights to Collective Action”, događanje će pružiti platformu za razmjenu iskustava i najboljih praksi europskih RDA regija, predstavljanje rezultata i utjecaja projekta RDA TIGER, te raspravu o standardizaciji i harmonizaciji otvorene znanosti. Program uključuje keynote predavanje dr. Francoise Genova (RDA France), posterske prezentacije i okrugli stol, s ciljem jačanja suradnje među istraživačima, institucijama i industrijskim partnerima.
Više informacija i prijave dostupne su na poveznici.

EASE Webinar – How technology and data can help editors uphold research integrity
2025-11-25 15:00 - 16:00 | Online
Webinar „How technology and data can help editors uphold research integrity”, u organizaciji Europskog udruženja znanstvenih urednika (EASE), održat će se u utorak, 25. studenoga 2025. godine u 15:00 sati. Događaj okuplja stručnjake za istraživački integritet te stručnjake za podatke koji će raspravljati o ulozi tehnologije i podataka u podršci urednicima i izdavačima.
Predavanja će obuhvatiti različite aspekte uredničkog rada – od provjere rukopisa tijekom procesa prijave, evaluacije i recenzije, do praćenja potencijalnih etičkih nepravilnosti nakon objave. Posebna pažnja bit će posvećena načinima na koje se tehnologija koristi za prepoznavanje i prevenciju problema s integritetom, kao i tome kako analitika podataka može pomoći u otkrivanju obrazaca ponašanja i novih trendova.
Među govornicima su predstavnici izdavačkih kuća Frontiers, Wiley i Elsevier, koji će podijeliti najnovije primjere primjene tehnologije.
Više informacija i prijave dostupne su na poveznici.

Celebrating three years of CoARA – Collectively shaping the future of research assessment
2025-12-03 | Aalborg University, Kopenhagen, Denmark
Povodom treće obljetnice Koalicije za unapređenje istraživačkog vrednovanja (CoARA), u suradnji s Europskom sveučilišnom asocijacijom (EUA), Science Europe i Europskom komisijom, održat će se posebno događanje pod nazivom „Celebrating three years of CoARA: Collectively shaping the future of research assessment”. Događaj će se održati 3. prosinca 2025. godine na Sveučilištu Aalborg u Kopenhagenu, Danska.
Događaj će okupiti vodeće stručnjake i dionike u području znanstvenog vrednovanja radi rasprave o tome kako načela CoARA-e nastavljaju oblikovati reformu vrednovanja istraživanja u znanstvenom okruženju. Raspravljat će se o aktualnim izazovima poput utjecaja umjetne inteligencije na vrednovanje istraživanja.
Uz refleksiju o dosadašnjem napretku, događanje će poslužiti i kao proslava kolektivnog doprinosa globalnoj primjeni načela odgovornog istraživačkog vrednovanja.
Više informacija i prijave dostupne su na poveznici.

EOSC Winter School 2026
2026-01-26 - 2026-02-01
U tjednu od 26. siječnja do 1. veljače 2026. godine održat će se treće izdanje EOSC Winter School – Zimske škole o Europskom oblaku za otvorenu znanost (EOSC). Kao i prethodne dvije godine, novo izdanje okupit će širok spektar sudionika iz EOSC zajednice: predstavnike projekata financiranih iz programa Obzor Europa povezanih s EOSC-om, članove tematskih radnih skupina (Task Forces), stručne skupine (Opportunity Area Expert Groups), Upravni odbor i Tajništvo udruženja EOSC-A, predstavnike Europske komisije te druge dionike.
Sudionici će imati priliku razmijeniti iskustva, ojačati suradnju i oblikovati buduće smjernice razvoja EOSC-a kroz radionice, rasprave i umrežavanje.
Više informacija i prijave pronađite na poveznici.

20th International Digital Curation Conference
2026-02-16 - 2026-02-18 | Zagreb, Croatia (Local Name: Hrvatska)
20. izdanje International Digital Curation Conference (IDCC26) održat će se u Zagrebu od 16. do 18. veljače 2026. Riječ je o dugogodišnjem međunarodnom događanju koje okuplja stručnjake, organizacije i institucije iz različitih disciplina s ciljem razmjene iskustava i ideja o upravljanju i očuvanju digitalnih sadržaja. Konferencija pruža priliku za raspravu o aktualnim politikama i praksama te za povezivanje stručnjaka koji se bave izazovima i mogućnostima u području digitalnog očuvanja podataka.
Ovogodišnji IDCC s temom Umjetna inteligencija, štednja i autoritarizam: suvremeni izazovi u digitalnom očuvanje i upravljanju podacima bavi se utjecajem društvenih i političkih okolnosti na digitalno očuvanje te poziva na raspravu o otpornosti zajednice u takvom okruženju. U fokusu su rizici i prilike povezane s umjetnom inteligencijom i strojnim učenjem, financijskim ograničenjima te prijetnjama od strane vlada i korporacija. Uz prepoznavanje izazova, naglasak je i na primjerima otpornosti i otpora koji podržavaju otvorenu znanost i društvene promjene.
Više informacija o konferenciji pronađite na poveznici.

FDO2026 – 3rd FAIR Digital Objects Conference
2026-03-25 - 2026-03-27 | Beč, Austrija
FDO2026 održat će se od 25. do 27. ožujka 2026. na Tehničkom sveučilištu u Beču (TU Wien). Konferencija okuplja stručnjake iz znanosti te industrije, s ciljem istraživanja razvoja i primjene FAIR digitalnih objekata (engl. FDOs) kao temelja za međunarodnu interoperabilnost podataka i izgradnju sustava temeljenih na STAP principima (suverenost, transparentnost, odgovornost i postojanost).
Polaznici će sudjelovati u gostujućim predavanjima, panelima, posterima, demonstracijama, radionicama i edukacijskim sesijam.
Poziv za dostavu sažetaka otvoren je do 15. rujna 2025. godine. Za više informacija posjetite službenu web stranicu konferencije.

Srce DEI 2026
2026-04-28 - 2026-04-29 | Sveučilište u Zagrebu, Ul. Radoslava Cimermana 88, Zagreb
Konferencija Srce DEI 2026 održat će se 28. i 29. travnja 2026. u prostoru Sveučilišta u Zagrebu (SEECEL), u suradnji sa Sveučilištem, te će obuhvatiti aktualne teme poput umjetne inteligencije, kibernetičke sigurnosti i digitalnih tehnologija u obrazovanju. Sudionici će saznati kako Srce planira dalje unaprjeđivati nacionalnu e-infrastrukturu i podršku znanstvenoj i akademskoj zajednici, a sve novosti bit će dostupne na mrežnim stranicama Srca i konferencije.

9th World Conference on Research Integrity
2026-05-03 - 2026-05-06 | Vancouver, British Columbia, Canada
Svjetska konferencija o istraživačkom integritetu (WCRI) održat će se od 3. do 6. svibnja 2026. godine u Vancouveru, Kanada. Događaj je otvoren za sve discipline, profesionalne razine i faze karijere, te uključuje sve dionike u području istraživačkog integriteta – sveučilišta, znanstvene institute, financijere istraživanja, izdavače i vlade. Tema WCRI 2026 je “Indigenous ways of being, Artificial Intelligence, and Research Security: shaping the future of research integrity”.
Konferencija ima dugu povijest izrade utjecajnih političkih izjava, poput Singapurske izjave, Načela iz Hong Konga i Izjave iz Cape Towna, a cilj joj je nastaviti tu tradiciju s još jednim značajnim ishodom. Raznolikost je u središtu događanja, uz predanost uključivanju različitih etničkih skupina, spolova, geografskih područja i disciplina. Mladim stručnjacima na početku karijere također će se pružiti podrška kroz doktorski forum, radionice i sesije “upoznaj stručnjaka” tijekom konferencije.
Više o konferenciji saznajte na poveznici: https://wcri2026.org/

FOR2026 Conference – The Future of Open Research: Reliable, Responsible, Equitable
2026-05-04 - 2026-05-06 | München, Njemačka
FOR2026 Conference, posvećena budućnosti znanstvenog istraživanja, održat će se od 4. do 6. svibnja 2026. godine na Tehničkom sveučilištu u Münchenu, u Njemačkoj. Konferencija okuplja istraživače, aktiviste i kreatore politika kako bi raspravljali o pouzdanim, odgovornim i pravednim praksama otvorenog istraživanja.
Glavne teme događanja uključuju prilagodbu otvorenog istraživanja različitim istraživačkim uvjetima, promicanje etike i društvene odgovornosti u znanstvenim praksama, korištenje umjetne inteligencije u potpori otvorenom istraživanju, kao i pravne i političke aspekte implementacije otvorene znanosti.
Više informacija i prijave dostupne su na poveznici.

CESSDA 50 – 50th Anniversary Conference
2026-06-16 - 2026-06-19 | Bergen, Norveška
Konferencija CESSDA 50, kojom se obilježava 50. obljetnica Konzorcija europskih arhiva podataka za društvene znanosti (CESSDA ERIC), održat će se od 16. do 19. lipnja 2026. godine u Bergenu, Norveška. Događanje okuplja istraživače, stručnjake za otvorenu znanost i upravljanje podacima, kreatore politika te predstavnike partnerskih institucija iz Europe i šire.
Središnja tema konferencije usmjerena je na utjecaj digitalne transformacije, otvorene znanosti i umjetne inteligencije na istraživačke prakse i njihovu povezanost s društvom. Poseban naglasak bit će stavljen na pouzdane, interoperabilne i relevantne podatke iz društvenih znanosti te na ulogu podatkovnih arhiva u kontekstu istraživačkih podataka.
Kroz program u trajanju od četiri dana, strukturiran prema strateškim stupovima CESSDA-e (2023.–2027.) sudionici će imati priliku razmotriti nasljeđe CESSDA-e te oblikovati zajedničku viziju budućnosti Europskog istraživačkog prostora.
Više informacija i prijave na poveznici.
